Fra 1948 til og med 2024 ble det utdelt priser i kjønnsbestemte kategorier for hovedrolle og birolle. Dette endres fra utdelingen i 2025, da kategoriene Beste hovedrolle og Beste birolle blir innført. Samtidig økes antallet på nominerte i hver av kategoriene fra fem til syv. I tillegg blir det innført en ny kategori for Beste ensemble, hvor antall nominerte blir på to til fem kandidater. Endringene er vedtatt av Danske Filmkritikere som en prøveperiode på fire år.